ગુજરાત માધ્‍યમિક અને ઉચ્‍ચતર માધ્‍યમિક શિક્ષણ બોર્ડ દ્વારા અત્‍યાર સુધી માર્ચમાં બોર્ડની પરીક્ષાનું આયોજન કરવામાં આવે છે. જોકે બોર્ડ દ્વારા હવે ખાનગી વિદ્યાર્થી અને રેગ્‍યુલર વિદ્યાર્થીઓની પરીક્ષા અલગ અલગ લેવાની વિચારણા હાથ ધરી છે. સંભવત આ મુદ્દે જો નિર્ણય લેવાઈ જાય તો આ વખતથી જ તેનો અમલ શરૂ કરી દેવામાં આવશે. માર્ચમાં માત્ર રેગ્‍યુલર વિદ્યાર્થીઓની જ પરીક્ષા લેવાનું અને ખાનગી વિદ્યાર્થીઓની પરીક્ષા ડિસેમ્‍બર-જાન્‍યુઆરીમાં લેવાનું આયોજન થઈ રહ્યું છે. જોકે આ મુદ્દે હજુ નિર્ણય લેવામાં આવ્‍યો નથી, પરંતુ બોર્ડ હકારાત્‍મક રીતે આ દિશામાં આગળ વધી રહ્યું હોવાનું બોર્ડના સુત્રોએ જણાવ્‍યું હતું.